paragraph_text: Film je bio komercijalno uspješan i hvaljen od strane kritičara. Dobio je francusku nacionalnu nagradu Cesar za najbolji film, a 28-godišnji Kassovitz je nagrađen kao najbolji redatelj u Cannesu 1996. Hvaljeni su i nastupi trojice glavnih glumaca, posebno Cassela kojega je uloga proslavila i osigurala mu uspješnu daljnju karijeru. Osim toga, film je potaknuo i brojne diskusije u francuskoj javnosti oko problema koje opisuje, a tadašnji premijer Alain Juppe organizirao je posebno prikazivanje za članove svoje vlade. Međutim, bilo je i negativnih reakcija vezanih uz autentičnost i autorove osobne stavove spram urbane supkulture koju prikazuje.